turjo4nis/wikipedia-bn-dump-20250701 huggingface dataset:
শিক কাবাব

শিক কাবাব এক প্রকার কাবাব, যা ইরাক, তুরস্ক ও অন্যান্য আরব দেশগুলো সহ দক্ষিণ এশিয়ায় ব্যপকভাবে জনপ্রিয়। সাধারণত গরুর মাংস, খাসির মাংস এবং মুরগির মশলাযুক্ত মাংসের কিমা কাঠি বা শিকের উপর বেলনাকৃতিতে দলাবেঁধে সেঁটে দিয়ে কয়লার আঁচে পুড়িয়ে শিক কাবাব প্রস্তুত করা হয়। এটি সাধারণত বার-বি-কিউ বা তন্দুরে রান্না করা হয়।

বিবরণ 
শিক কাবাব নরম ও রসালো এক প্রকার মাংসের কাবাব। কুচি কুচি করে কাটা মাংসের কিমার সাথে আদা, রসুন, কাঁচা মরিচ, গুঁড়ো মরিচ এবং গরম মসলার সংমিশ্রণে খাবারটি তৈরি করা হয়। এটি লেবুর রস, ধনেপাতা এবং পুদিনা পাতার চাটনি দিয়ে খেতে মজাদার। কখনও কখনও স্বাদ আরও বাড়ানোর জন্য অতিরিক্ত তেল যুক্ত করা হয়। শিক কাবাব সাধারণত রায়তা, সালাদ, পিঁয়াজের টুকরো, লেবুর কুঁচি বা সবুজ চাটনি দিয়ে পরিবেশন করা হয় এবং নান রুটি বা পরোটা দিয়ে খাওয়া হয়।

কিছু জনপ্রিয় শিক কাবাব হলো - কাকরি শিক কাবাব এবং গিলাফি শিক কাবাব। ভারতের জনপ্রিয় নিরামিষাশী কাবাবগুলো শিম, গাজর, আলু, ফুলকপি এবং সবুজ মটর দিয়ে তৈরি করা হয়।

আরও দেখুন 
 কাটলেট
 বান কাবাব
 চাপলি কাবাব

তথ্যসূত্র 

মাংসের পদ
ভারতীয় রন্ধনশৈলী
বাংলাদেশী রন্ধনশৈলী
পাকিস্তানি রন্ধনশৈলী
কাবাব

আফগানি রন্ধনশৈলী
ঠাকুরদাস চক্রবর্তী

ঠাকুরদাস চক্রবর্তী ( ১২০৯ বঙ্গাব্দ — ১২৬৯ বঙ্গাব্দ) একজন বাঙালি কবিয়াল।

জীবনী 
তার আসল নাম ঠাকুরদাস আচার্য। তিনি পশ্চিমবঙ্গের নদীয়া জেলার এক গ্রামে মামার বাড়িতে জন্মগ্রহণ করেন। গ্রামে পাঠশালার পড়া শেষ করে জমিদারের সেরেস্তায় কাজ করতেন। পাঠশালায় লেখাপড়া করার সময়ই তিনি গান রচনা করে সুনাম অর্জন করেন। এই সময় কবিগানে তাঁর রচিত গান পরিবেশিত হতে থাকে। এই সূত্রে গানের বাধনদার হিসেবে তাঁর খ্যাতি ছড়িয়ে পড়ে। ভোলা ময়রা, এ্যান্টনি ফিরিঙ্গিদের মতো কবিয়ালদের গান রচনা করেছেন। চাকরি ছেড়ে দিয়ে কবিগানের দলের সাথে ঘুরে বেড়াতেন। তবে তিনি কখনো আসরে নামতেন না বা নিজস্ব কবিগানের দলও গঠন করেন নি। তাকে কবি ঠাকুরদাস বলা হত। তিনি কবি গানের 'সখী সংবাদ' অংশের গানের জন্য বিশেষ জনপ্রিয় হয়ে উঠেছিলেন। কলকাতায় তার নামে একটি রাস্তা আছে।

তথ্যসূত্র

বাঙালি কবি
বাংলা ভাষার কবি
নদিয়া জেলার ব্যক্তি
বাঙালি কবিয়াল
সাতু রায়

সাতু রায় অষ্টাদশ-ঊনবিংশ শতাব্দীর একজন বাঙালি কবিয়াল। তাঁর আসল নাম সাতকড়ি রায়।

জীবনী 
পশ্চিমবঙ্গের নদীয়া জেলার শান্তিপুরের কাছে নিকটবর্তী বৈঁচি গ্রামে জন্মগ্রহণ করেছিলেন সাতকড়ি রায়। পরে সাতু রায় নামেই সর্বাধিক পরিচিতি লাভ করেন। ছোটবেলা থেকেই গান রচনায় নিপুণ ছিলেন তিনি। সাতু রায় শান্তিপুরের জমিদারের কাছারিতে চাকরি করতেন। তাঁর নিজস্ব কবিগানের দল ছিল না তবে বিভিন্ন কবিয়ালদের জন্য গান রচনা করে দিতেন। তিনি শিবচন্দ্রবাবুর সখের কবিগানের দলের জন্য গান রচনা করতেন। পরে ভোলা ময়রার জন্যও গান রচনা করেছেন। শেষ জীবনে রানাঘাটের জমিদার পালচৌধুরীদের পক্ষে বারাসতে মোক্তারির কাজ করেছেন সাতু রায়।

তথ্যসূত্র

বাঙালি কবি
বাংলা ভাষার কবি
নদিয়া জেলার ব্যক্তি
বাঙালি কবিয়াল
গোপাল উড়ে

গোপাল উড়ে ছিলেন বাংলা পালাগানের অভিনেতা ও পালাগান রচয়িতা।

জীবনী
গোপাল উড়ে উড়িষ্যার কটক জেলার জাজপুর গ্রামের এক চাষী পরিবারে জন্মগ্রহণ করেন। তার পিতার নাম মুকুন্দ করণ। জীবিকার জন্য তিনি কলকাতা আসেন ও ফল ফেরি করার ব্যবসা শুরু করেন। বিদ্যাসুন্দর যাত্রাদলের কর্ণধার বিশ্বনাথ মতিলাল গোপালের উচ্চস্বরে ফল বিক্রয়ের হাঁক শুনে ডেকে আনেন। এরপর যাত্রাদলে ভর্তি করে নেন। সেখানে হরিকিষণ মিশ্রের কাছে গানের তালিম পান তিনি। নিজ প্রতিভাগুণে তিনি এই যাত্রাদলের অভিনেতা এবং গায়ক হিসেবে প্রতিষ্ঠিত হন। এরপর ভাল করে বাংলা শিখে মঞ্চে নামার অধিকার লাভ করেন। এই সময় রাধারমন সরকারের নেতৃত্বে যাত্রাগানের আসর বসে রাজা নবকৃষ্ণের বাড়িতে, সেখানে গোপাল উড়ে মালিনীর ভূমিকায় অভিনয় ও গান করে বিশেষ সুনাম অর্জন করেন। রাধারমন সরকারের মৃত্যুর পর এই যাত্রাদল ভেঙে যায়। এরপর গোপাল নতুন আঙ্গিকে একটি যাত্রাপালার দল করেন। এই দলের সূত্রে তিনি বিপুল জনপ্রিয়তা অর্জন করেন, প্রভূত যশ এবং সম্পদের অধিকারী হন। উড়িষ্যাবাসী বলে তার দল গোপাল উড়ের যাত্রাদল নামে পরিচিত ছিল। বঙ্কিমচন্দ্র চট্টোপাধ্যায়ের বিষবৃক্ষ উপন্যাসে গোপালের গানের কথা উল্লেখ আছে।

তথ্যসূত্র

বাংলা ভাষার কবি
বাঙালি কবিয়াল
মুকাত্তা'আত

মুকাত্তা'আত (     হুরুফে মুকাত্তা'আত, বিচ্ছিন্ন অক্ষর"; বা "রহস্যময় অক্ষর") হল বিসমিল্লাহ এর পরে  কুরআনের ১১৪ টি সুরার মধ্যে ২৯ সুরার শুরুর দিকে এক থেকে পাঁচটি আরবি বর্ণের  সংমিশ্রণ রয়েছে।  বর্ণগুলি ফাওয়াতিহ  ( ) নামেও পরিচিত, মানে যা দিয়ে শুরু হয়।

চারটি সুরা তাদের নাম সেই সুরার শুরুর মুকাত্তা'আত নামে  নামকরণ করা হয়: সূরা ত্বোয়া-হা, সুরা ইয়াসীন, সূরা ছোয়াদ এবং সূরা ক্বাফ ।

এইসব বর্ণের আসল তাৎপর্য জানা যায়না। তবে বিভিন্ন তাফসীরকারকরা বলেন, এইসব বর্ণ দ্বারা আল্লাহর নাম বা তার সিফাত বর্ণনা করা হয়ে থাকতে পারে।

বিবরণ 
মুকাত্তা'আত  সূরাগুলো হলো ২-৩, ৭, ১০-১৫, ১৯-২০, ২৬-৩২, ৩৬, ৩৮, ৪০-৪৬, ৫০ এবং ৬৮ নাম্বার সুরা।। বর্ণগুলি শব্দের মতো একসাথে লেখা হয় তবে প্রতিটি বর্ণ পৃথকভাবে উচ্চারণ করা হয়।

গাঠনিক পর্যবেকক্ষণ 
সূরা আল হাক্কাহ হবে না। এ সূরা হরফে মুকাত্তায়াত দ্বারা শুরু হয় নি।

তথ্যসূত্র 

কুরআনের আয়াত
আরবি শব্দ ও বাক্যাংশ
কুরআন
হাবুং

হাবুং আসামের বর্তমান লখিমপুর জেলার অন্তর্গত একটি ঐতিহাসিক অঞ্চল ছিল। এটি পশ্চিম ধেমাজির কঢ়া নদীর উত্তর পারের চারিদিক কামরূপ রাজ্যের তৈরি একটা উঁচু গড়ে আবৃত বিস্তীর্ণ ভূখণ্ড ছিল। ওয়েডের (১৮০০) মত অনুসারে, সুবানসিরি এবং ব্রহ্মপুত্র নদীদুটি যে অঞ্চলে মিলিত হয়েছে তা হাবুং নামে পরিচিত ছিল। এপিগ্রাহিক রেকর্ড অনুযায়ী, হাবুং (হা-ভ্রঙ্গা-বিশায়া) একটি ভিসায়া বা প্রদেশ ছিল যেখানে দশম শতাব্দীতে কামরুপের পাল রাজবংশের রত্ন পাল ব্রাহ্মণদের জন্য বসতি স্থাপন করেছিলেন।

তথ্যসূত্র

আহোম রাজবংশ
আসামের ইতিহাস
ধেমাজি
আহোম রাজ্য
ইন্টারনেট অ্যাডাল্ট ফিল্ম ডেটাবেজ

ইন্টারনেট অ্যাডাল্ট ফিল্ম ডেটাবেজ ( আইএএফডি ) হ'ল মার্কিন যুক্তরাষ্ট্রের পর্নোগ্রাফি শিল্প সম্পর্কিত তথ্যগুলির একটি অনলাইন তথ্যশালা বা ডাটাবেস: অভিনেতা, অভিনেত্রী, পরিচালক, স্টুডিও, পরিবেশক এবং অশ্লীল চলচ্চিত্রগুলির।

ইতিহাস 
আইএএফডি-এর পূর্বসূরীর ছিল অ্যাবসার্ভার নামে পরিচিত প্রাপ্তবয়স্ক চলচ্চিত্র অভিনয়শিল্পীদের ইমেল এবং এফটিপি- প্রবেশযোগ্য ডেটাবেস যা ড্যান অ্যাবেন্ড ১৯৯৩ সালে তৈরি করেছিলেন। 

আইএএফডি নিজেই পিটার ভ্যান আরলে শুরু করেছিলেন, যিনি ১৯৮১ সাল থেকে প্রাপ্ত বয়স্ক চলচ্চিত্রের ডেটা সংগ্রহ করছিলেন, যখন তিনি অ্যাডাম ফিল্ম ওয়ার্ল্ডের যে চলচ্চিত্রগুলি দেখেছেন বা পর্যালোচনা করেছেন এমন প্রাপ্তবয়স্ক চলচ্চিত্রগুলির সূচক কার্ডগুলিতে নোট রাখতে শুরু করেছিলেন।  ১৯৯৩ সালে, তিনি ইউজনেট নিউজগ্রুপের অল্ট.সেক্স.মুভিজে অবদান রাখতে শুরু করেন, যেখানে ড্যান অ্যাবেন্ডের সাথে তার দেখা হয়। দু'জনেই ডাটাবেস বিনিময় করে ওয়ার্ল্ড ওয়াইড ওয়েব ভিত্তিক ডাটাবেসে তৈরির কাজ শুরু করেন।

পর্যালোচনা এবং গবেষণা 
সাইটটি বিভিন্ন আউটলেট কর্তৃক রেফারেন্স হিসাবে ব্যবহৃত হয়েছে যার মধ্যে সংবাদপত্রের নিবন্ধ, বই এবং গবেষণা অন্তর্ভুক্ত রয়েছে।  একাডেমিক এবং অ-একাডেমিক লেখক সম্প্রদায়ও সাইটের তথ্যকে বিভিন্ন ডিগ্রীতে ব্যবহার করেছে।  ২০১১ সালে সাইটটি বছরের সংকলিত তথ্যগুলির একটি প্রতিবেদন প্রকাশ করে।  প্রকাশিত পরিসংখ্যানের অন্তর্ভুক্ত ছিল সেই বছর যুক্ত হওয়া নতুন শিরোনামের সংখ্যা (৯,৩৮৪) এবং ব্যস্ততম পারফর্মার এবং একটি র‌্যাঙ্কিং। প্রতিবেদনে সাইটের ডেটাও অন্তর্ভুক্ত করা হয়, যেমন এটি ২০.৭ মিলিয়ন অনন্য দর্শক দর্শন করেছে এবং সাইটটিতে আগত দর্শকরা প্রায় এক বিলিয়ন পৃষ্ঠার চতুর্থাংশ দেখেছে। এভিএন ম্যাগাজিনের একজন সম্পাদক বলেছিলেন: "[এটি] এই সত্যকে বোঝায় যে প্রচুর লোকেরা কেবল পর্নকেই পছন্দ করে না তারা চলচ্চিত্র এবং অভিনয়শিল্পীদের সম্পর্কেও তথ্য গবেষণা করতে চায়।"

গভীর ভিতরে: ১০,০০০ পর্ন তারকার একটি স্টাডি 
১৪ ই ফেব্রুয়ারি, ২০১৩, ফ্রিল্যান্স সাংবাদিক জন মিলওয়ার্ডের দ্বারা প্রকাশিত একটি সমীক্ষায় প্রকাশিত হয়েছিল যে, এই সাইট থেকে ১০,০০০ অভিনেতার (৭,০০০ মহিলা এবং ৩,০০০ পুরুষ) অন্যান্য বিষয়ের মধ্যে "গড় পর্ন তারকা" -এর প্রোফাইল সংকলন করেছিল এবং প্রাপ্তবয়স্ক অভিনেতাদের সম্পর্কে কিছু পরিসংখ্যান তৈরি করেছিল আইএএফডি ডেটার উপর ভিত্তি করে।  সমীক্ষাটি বেশ কয়েকদিন পরে প্লেবয় ডটকম-এ প্রকাশিত হয়েছিল।  এতে দেখা গিয়েছিল যে আদর্শ মহিলা পর্ন তারকা বি-কাপ স্তনের পাঁচ ফুট পাঁচ ইঞ্চি উচ্চতার শ্যামাঙ্গিনী ছিল।

সমীক্ষাটি ২০১১ সালে আইএএফডি ডট কমে গবেষকের প্রথম পরিদর্শন দিয়ে শুরু হয়েছিল, মিলওয়ার্ডের গবেষণার বেশিরভাগ গবেষণা সমীক্ষা প্রকাশের ছয় মাস আগে হয়েছিল। তুলনামূলক ফলাফলের জন্য, সমীক্ষাটি সেন্টার ফর ডিজিজ কন্ট্রোল এবং ইউএস সেন্সাসের পরিসংখ্যানের পাশাপাশি স্ট্যানফোর্ড বিশ্ববিদ্যালয়ের ভাষাতত্ত্ব বিভাগের একজন অধ্যাপকের কাছ থেকে প্রাপ্ত তথ্যও তুলে ধরেছে। 

সমীক্ষায় প্রাপ্তবয়স্ক শিল্পের মোটামুটি ৪০ বছর সময়ের ব্যবধানে বিভিন্ন বিষয়শ্রেণী উঠে এসেছিল, যেমন অভিনয় শিল্পীর বয়স, বর্ণ, অবস্থা, পর্দা নাম নির্বাচন, জৈবিক ডেটা (উচ্চতা, ওজন, চুলের রঙ ইত্যাদি)। সমীক্ষায় কোনও অভিনেতার ক্যারিয়ার জুড়ে তার যৌন আচরণের ধরনের পরিসংখ্যানও উপস্থাপন করা হয়।

আরও দেখুন 

 অ্যাডাল্ট ফিল্ম ডেটাবেস

তথ্যসূত্র

বহিঃসংযোগ 

 
 "পিটার ভ্যান আরলে স্মরণ", আইএএফডি ডট কম, ২১ সেপ্টেম্বর, ২০০৫।
 

অনলাইন চলচ্চিত্র ডেটাবেজ
মার্কিন আদিরসাত্মক ও পর্নোগ্রাফি ওয়েবসাইট
১৯৯৫-এ প্রতিষ্ঠিত ইন্টারনেট সম্পত্তি
গোঁজলা গুই

গোঁজলা গুই ছিলেন একজন বাঙালি লোকগায়ক। তিনি বাংলা কবি গানের আদি পুরুষেদের অন্যতম। তাকে কবি গানের স্রষ্টাও বলা হয়।

জীবনী 
গোঁজলা গুই আনুমানিক ১৭০৪ খৃষ্টাব্দে জন্মগ্রহণ করেন। তাঁর জীবনবৃত্তান্ত বিশদ জানা যায় না। তিনি টপ্পা রীতি ও টিকারা সঙ্গতে কবিগান করতেন। তাকে কবিগানের জনক হিসেবে অভিহিত করা হয়ে থাকে। কবি ঈশ্বরচন্দ্ৰ গুপ্ত, ১২৬১ সালের ১লা অগ্রহায়ণের সংবাদ প্রভাকরে লিখেছেন “১৪০ এক শত চল্লিশ বৎসরের এ দিক নহে, বরং অধিক হইবে, গোঁজলা গুই গান প্ৰস্তুত করেন”। তাঁর সমসাময়িক কবিয়ালরা ছিলেন রাসু নৃসিংহ, লালু, কেষ্টা মুচি, নন্দলাল। অনেকে মনে করেন, এঁরা ছিলেন গোঁজলা গুই-য়ের শিষ্য।

তথ্যসূত্র 

বাঙালি কবি
বাংলা ভাষার কবি
গোবর্ধন আচার্য

গোবর্ধন আচার্য ছিলেন খ্রিষ্টীয় দ্বাদশ শতাব্দীর একজন সংস্কৃত কবি ছিলেন যিনি বাংলায় বাস করতেন। তিনি ছিলেন লক্ষ্মণসেনের রাজসভার পঞ্চরত্নের একজন। অন্য চারজন কবি ছিলেন জয়দেব, শরণ, ধোয়ী ও উমাপতিধর।

জীবনী
গোবর্ধনের পিতা নীলাম্বর আচার্য ছিলেন একজন সংস্কৃত পণ্ডিত। গোবর্ধনের বিখ্যাত গ্রন্থের নাম আর্যাশপ্তশতী। গাথাশপ্তশতী অনুসরণে এটি রচিত। আর্যাছন্দে রচিত এ গ্রন্থের নামকরণ অনুযায়ী এতে ৭০০ শ্লোক থাকার কথা, কিন্তু বাস্তবে ৭৬৪টি আছে। শ্লোকগুলি শৃঙ্গাররসপ্রধান, পরস্পর নিরপেক্ষ এবং বর্ণানুক্রমে রচিত। কাব্যটি বিভিন্ন বিভাগ বা ব্রজ্যায় বিভক্ত। বিভিন্ন পেশায় নিয়োজিত মানুষের খন্ড খন্ড চিত্র নিয়ে শ্লোকগুলি রচিত। ধারণা করা হয় রাজা লক্ষণসেনই তাঁকে কাব্য রচনায় সহয়তা করেছিলেন। গোবর্ধনের রচনায় অলঙ্কারশাস্ত্রে নিষ্ঠা ও পরিহাস রসিকতার পরিচয় পাওয়া যায়। এতে তৎকালীন গৌড়বঙ্গের রাজকীয় ও উচ্চবিত্ত শ্রেণির আচরণ ও সমাজের অবস্থা চিত্রিত হয়েছে। দারিদ্রের জন্য মানুষের সামাজিক অধঃপতন, আবার তার মধ্য ভালবাসার চিত্রও এ কাব্যে আছে। হিন্দি কবি বিহারীলালের প্রসিদ্ধ কাবগ্রন্থ সৎসঈ গোবর্ধনের আর্যাশপ্তশতী অনুসরণে রচিত।

তথ্যসূত্র

ভারতীয় কবি
সংস্কৃত কবি
বাঙালি লেখক
পরেশ ধর

পরেশ ধর (৯ আগস্ট ১৯১৮ – ৬ এপ্রিল ২০০২) একজন ভারতীয় বাঙালি গণসঙ্গীতশিল্পী ও গীতিকার।

প্রারম্ভিক জীবন
১৯১৮ সালে কলকাতা, ব্রিটিশ ভারতে তিনি জন্মগ্রহণ করেন। তাদের আদি নিবাস ছিল অবিভক্ত বাংলার ঢাকা জেলার বিক্রমপুরের অন্তর্গত কাননীসার গ্রামে। পিতার নাম যামিনীকান্ত ধর ও মায়ের নাম তুলসীরানি দেবী। পরেশ ধর ওরিয়েন্টাল সেমিনারি স্কুল পাশ করে স্কটিশ চার্চ কলেজে স্নাতকে শিক্ষালাভ করেন। এরপর কলকাতা বিশ্ববিদ্যালয় থেকে ইংরেজি সাহিত্যে স্নাতকোত্তর ডিগ্রি পান। তাদের বাড়ীতে সঙ্গীতচর্চ্চার পরিবেশ ছিল। তাঁর রাগ সঙ্গীত-শিক্ষার হাতে খড়ি হয়েছিল নিজের কাকার কাছে। পরে তালিম নেন জোড়াবাগানের রামকানাই ভট্টাচার্যের কাছে। কলেজে পড়ার সময় তিনি আকাশবাণী কলকাতায় বাঁশি বাজানো শুরু করেন। তিনি উদয় শঙ্করের দলে বংশীবাদক হিসাবেও কাজ করেন।

অবদান
১৯৪৬ খ্রিষ্টাব্দের তিনি গণনাট্য সংঘে যোগ দেন। তাঁর গান সরকারের রোষানলেও পড়ে। আকাশবাণী বেতার কর্তৃপক্ষের আপত্তিতে কারখানা কলে গানটির সব রেকর্ড নষ্ট করে দেওয়া হয় এবং গানটির বিক্রয় বন্ধ করে দেওয়া হয়। মতাদর্শগত পার্থক্যের কারণে ১৯৫০ খ্রিষ্টাব্দে তিনি গণনাট্য সংঘ ছেড়ে বেরিয়ে আসেন। এরপর থেকে তিনি নিজে গান রচনা করতে থাকেন। এইচএমভিতে কিছুকাল প্রশিক্ষকরূপে কাজ করেছেন পরেশ ধর। তাঁর রচিত গানের সংখ্যা প্রায় চারশো, যেগুলোর মধ্যে গণসঙ্গীতের সংখ্যা প্রায় দুশো। তাঁর প্রকাশিত বইগুলি তিন খণ্ডে: একগুচ্ছ গণসংগীত, আমি যে রোজ দেখি আমার মাকে ও অসংখ্য বাসুদেবের পদধ্বনি। তাঁর রচিত তিনটি গীতিনাট্য হচ্ছে দুর্ভিক্ষের পাঁচালী, শান্তি তরজা এবং ভোট রঙ্গ। তাঁর গানে কণ্ঠ দিয়েছেন হেমন্ত মুখোপাধ্যায়, বেচু দত্ত, বাণী ঘোষাল ও সুপ্রীতি ঘোষ।

তথ্যসূত্র

১৯১৮-এ জন্ম
২০০২-এ মৃত্যু
বাঙালি গণসঙ্গীতশিল্পী
বাঙালি সুরকার
বাঙালি গীতিকার
শ্রী ত্রিভুবন শান্তি উচ্চ বিদ্যালয়

শ্রী ত্রিভুবন শান্তি মডেল মাধ্যমিক বিদ্যালয় নেপালের কাস্কী জেলার ৩০ নম্বর পোখারা মহানগর ওয়ার্ডে অবস্থিত একটি বিদ্যালয়।  এটি ১৬ নভেম্বর ১৯৬৯ সালে প্রতিষ্ঠিত হয়।  এটির নিকটতম শহরগুলি হল ভান্ডারধিক, শিশুোয়া, পোখারা।

তথ্যসূত্র 

১৯৫৯-এ প্রতিষ্ঠিত শিক্ষাপ্রতিষ্ঠান
নেপালের বিদ্যালয়
কাস্কী জেলা
১৯৫৯-এ নেপালে প্রতিষ্ঠিত
চাওফা

চাওফা (আহোম ভাষা, থাই ভাষা, শান ভাষা, টাই ভাষা: অৰ্থ স্বর্গদেউ, স্বর্গের রাজা) হল আহোম রাজ্য , শান রাজ্য , দাঈ রাজ্য, থাই রাজ্য ও খামতীদের টাই-বংশানুক্ৰমিক টাইশাসকদের ব্যবহার করা রাজকীয় উপাধি। কেবল টাই বংশের মানুষই এই উপাধি লাভ করেন। অসমীয়া ভাষায় এঁকে স্বর্গদেউ বলেও ডাকা হয়। চীনে দাই ও শানগণ (যার কিছু অংশ বার্মায় পড়ে) এই উপাধি ব্যবহার করেন। অসমের আহোম রাজ্যের সকল শাসককে চাও-ফা; স্বর্গদেউ বলে ডাকা হয়। থাই ভাষায় চাওফা ( เจ้าฟ้า ) শব্দের প্ৰয়োগ হয় যার দ্বারা থাই শাসক বোঝায়। কিছু টাই বুরঞ্জীর মতে ২য় শতক খ্ৰীস্টপূর্বের আগে থেকেই টাই শাসকগণ এই শব্দটি ব্যবহার করে আসছেন।

বিবরণ
ব্রিটিশ ঐপনিবেশিক শাসনামলে, এক সময়ে ১৪ থেকে ১৬ টি চাওফা  ছিল। ১৯২২ সালে পর্যন্ত সংযুক্ত শান রাজ্য গঠিত হওয়ার আগ পর্যন্ত, প্রতিটি রাজ্যই চূড়ান্ত স্বায়ত্তশাসিত রাজ্য শাসন করত। সংযুক্ত শান রাজ্য গঠিত হওয়ার পর চাওফার ক্ষমতা হ্রাস পায়। তবে ১৯৫৯ সালে বার্মা ইউনিয়নকে সমর্থন জানিয়ে তারা তাদের উপাধিগুলি সম্মিলিতভাবে ত্যাগ না করা পর্যন্ত, তারা স্থানীয়ভাবে প্রশাসন, আদালত এবং স্থানীয় প্রশাসনে ভূমিকা রাখত। শানের আধা-স্বতন্ত্র শান রাজ্য (মং, শান: မိူင်း, উচ্চারণ [mə́ŋ]) হল আজকের পূর্ব মিয়ানমারের অংশটুকুই। এটি প্রতিবেশী দেশগুলিতে, বিশেষত চীনের ইউনান প্রদেশ সহ একই জাতীয় তাই / দাই রাজ্যের শাসকদের জন্যও ব্যবহার করা যেতে পারে।

আরও দেখুন
আহোম জনগোষ্ঠী

তথ্যসূত্র

আহোম রাজ্য
শান রাজ্য
রাকেশ সিং (সৈনিক)

সেকেন্ড লেফটেন্যান্ট রাকেশ সিং (১৮ সেপ্টেম্বর ১৯৭০ - ৫ ডিসেম্বর ১৯৯২) ছিলেন ভারতীয় সেনাবাহিনীর অফিসার, যিনি ভারতের সর্বোচ্চ শান্তিকালীন সামরিক সম্মাননা পুুরস্কার অশোক চক্রকে ভূষিত করেছিলেন।

জীবনের প্রথমার্ধ 
সিং এর জন্ম ১৮ সেপ্টেম্বর ১৯৭০ সালে। তাঁর পিতার নাম কর্নেল রাজ সিং।    ক্যাডেট রাকেশ সিং ১৯৮৬ সালে জাতীয় প্রতিরক্ষা একাডেমির ৭৮ তম কোর্সে যোগদান করেছিলেন। তিনি গ্রেনেডিয়ার্সের ২২ তম ব্যাটালিয়নে  এবং সেকেন্ড লেফটেন্যান্টে কমিশন লাভ করেন ।

সামরিক ক্যারিয়ার 
সেকেন্ড লেফটেন্যান্ট রাকেশ সিংহ ৫ ডিসেম্বর ১৯৯২ সালে অপারেশন চলাকালীন বহিষ্কৃত আফগান মুজাহাদীনকে পালিয়ে যাওয়ার থেকে আটকে রাখার চেষ্টা করার সময় গুরুতর আহত অবস্থায় মাত্র ২২ বছর বয়সে দেশের জন্য শহীদ হন। একাকীভাবে তিনি মুজাহাদীনদের মধ্যে পাঁচজনকে হত্যা করতে সক্ষম হন, তবে এনকাউন্টার চলাকালীন গুরুতর আহত হন এবং আহত হয়ে শহীদ হয়ে যান।

১৯৯৩ সালে তিনি ভারতের সর্বোচ্চ শান্তিকালীন বীরত্বের পুরস্কার, অশোক চক্রকে তাঁর সর্বোচ্চ ত্যাগের জন্য ভূষিত করেন।

তথ্যসূত্র 

১৯৯২-এ মৃত্যু
১৯৭০-এ জন্ম
অশোক চক্র পদকপ্রাপ্ত
দক্ষিণ পশ্চিম ইংল্যান্ড

দক্ষিণ পশ্চিম ইংল্যান্ড ইংল্যান্ডের নয়টি সরকারি অঞ্চলের একটি। এটি ৯,২০০ বর্গমাইল (২৩,৮০০ কিলোমিটার২) আয়তনের সাথে ইংল্যান্ডের বৃহত্তম অঞ্চল এবং ব্রিস্টল, কর্নওয়াল, ডরসেট, ডিভন, গ্লৌচেস্টারশায়ার, সোমারসেট ও উইল্টশায়ার নিয়ে গঠিত। আইসিলস দ্বীপপুঞ্জ এই অঞ্চলের অন্তর্গত। পাঁচ মিলিয়ন লোক দক্ষিণ পশ্চিম ইংল্যান্ডে বসবাস করে।

এই অঞ্চলের মধ্যে পশ্চিম দেশ ও প্রাচীন ওয়েসেক্স রাজ্যের বেশিরভাগ অংশ রয়েছে। দক্ষিণ পশ্চিম ইংল্যান্ডের বৃহত্তম শহর হল ব্রিস্টল। এই অঞ্চলে ডার্টমুর ও এক্সমুর (নিউ ফরেস্টের একটি ছোট অংশও এই অঞ্চলে রয়েছে) জাতীয় উদ্যান দুটির সম্পূর্ণ অংশ অন্তর্ভুক্ত এবং চারটি বিশ্বের ঐতিহ্যমণ্ডিত স্থান  রয়েছে, বিশ্বের ঐতিহ্যমণ্ডিত স্থান গুলি হল স্টোনহেঞ্জ, কর্নওয়াল ও পশ্চিম ডিভন মাইনিং ল্যান্ডস্কেপ, জুরাসিক কোস্ট ও সিটি অব বাথ। চিপিং ক্যাম্পডেনের নিকটবর্তী গ্লৌচেস্টারশায়ারের উত্তরের অংশটি কর্নওয়ালের প্রান্ত হিসাবে স্কটিশ সীমান্তের কাছাকাছি অবস্থিত। এই অঞ্চলে যে কোনও ইংরেজ অঞ্চলের তুলনায় দীর্ঘতম উপকূলরেখা রয়েছে।

তথ্যসূত্র

বহিঃসংযোগ

 দক্ষিণ পশ্চিম ইংল্যান্ড - দাপ্তরিক আঞ্চলিক পর্যটন বোর্ড দেখুন
 দক্ষিণ পশ্চিমের জন্য সরকারি অফিস
 দক্ষিণ পশ্চিমের কাউন্সিলগুলির সরকারের তালিকা

ইংল্যান্ডের অঞ্চল
শ্রেষ্ঠ পরিচালক বিভাগে ফিল্মফেয়ার পুরস্কার - তামিল

শ্রেষ্ঠ পরিচালক বিভাগে ফিল্মফেয়ার পুরস্কার - তামিল ফিল্মফেয়ার পুরস্কার দক্ষিণের অংশ হিসেবে তামিল চলচ্চিত্র পরিচালকদের প্রদান কর হচ্ছে। ১৯৭২ সাল থেকে এটি শ্রেষ্ঠ পরিচালক থেকে বর্ধিত করে শ্রেষ্ঠ তামিল চলচ্চিত্র পরিচালকদের দেওয়া হচ্ছে।

বিজয়ী

তথ্যসূত্র

পরিচালক
সেরা পরিচালক বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
সুজ্জন সিং (সৈনিক)

সুবেদার সুজ্জন সিং, এসি (৩০ শে মার্চ ১৯৫৩ - ২৬ সেপ্টেম্বর ১৯৯৪) ভারতীয় সেনার কুমাও রেজিমেন্টের ১৩ তম ব্যাটালিয়নের একজন জুনিয়র কমিশন্ড অফিসার (জেসিও) ছিলেন  ।  তিনি সর্বোচ্চ শান্তিকালীন বীরত্বের সম্মাননা পুরস্কার  অশোক চক্র লাভ করেন। কুপওয়ারা, জম্মু ও কাশ্মীরে অপারেশন রক্ষকে তাঁর কর্মের জন্য তিনি মরণোত্তর ভাবে এই পুরস্কাকার লাভ করেন।

জীবনের প্রথমার্ধ 
সুবেদার সুজ্জন সিং এর জন্ম ১৯৫৩ সালের ৩০ শে মার্চ হরিয়ানার ভবানী জেলার কানিনা খাস গ্রামে। শ্রী মঙ্গল সিংহের ও সার্তি দেবীর পুত্র, সুবেদার সুজ্জন সিং এক কৃষকদের পরিবারের অন্তর্ভুক্ত ছিলেন। তাঁর প্রাথমিক পড়াশোনা বাড়িতে ছিল তবে পরে তিনি সরকারী উচ্চ বিদ্যালয়ে গিয়ে সপ্তম শ্রেণি পর্যন্ত পড়াশোনা করেন। বিদ্যালয়ের দিনগুলিতে তাঁর খেলাধুলার প্রতি বিশেষ আগ্রহ ছিল এবং বিশেষত তিনি হকি খেলা পছন্দ করতেন।

সামরিক ক্যারিয়ার 
সুবেদার সুুজ্জন সিং সেনাবাহিনী নিয়ে মুগ্ধ হয়ে স্কুল শিক্ষার আগেই সেনাবাহিনীতে যোগ দিয়েছিলেন। তাঁকে কুমাও রেজিমেন্টের ১৩ তম ব্যাটালিয়নে নিয়োগ দেওয়া হয়েছিল, এটি রেজিমেন্টের সৈন্যবাহিনী এবং যুদ্ধের বিভিন্ন কৌশলের জন্য পরিচিত। একাত্তরের ভারত-পাক যুদ্ধের সময়, তিনি তাঁর ইউনিট সহ রাজস্থানের লঙ্গেওয়ালা অঞ্চলে মোতায়েন করেছিলেন এবং ইউনিটটি তার বীরত্ব ও সেবার জন্য থিয়েটার সম্মান লাভ করেছিল। 

তৎকালীন হাবিলদার সুুজ্জন সিং ১৯৯১ সালের ০১ আগস্ট নায়েব সুবেদার পদে পদোন্নতি লাভ করেন এবং এনসিসি কোলকাতার বিশতম ব্যাটালিয়নে পোস্ট হন। বাংলায় তাঁর মেয়াদ শেষ করার পর তিনি সুবেদার পদে পদোন্নতি পান এবং ১৩ কুমাও এর পিতৃ ইউনিটে ফিরে আসেন। ১৯৯৪ সালে তাঁর ইউনিট জম্মু ও কাশ্মীর এলাকায় বিদ্রোহ বিরোধী অভিযানে নিযুক্ত ছিল।

কুপওয়ারায় অপারেশন 
১৯৯৪ সালের ২৬ সেপ্টেম্বর সিং জম্মু ও কাশ্মীরের কুপওয়ারার জালুরাহ গ্রামের নিকটবর্তী জঙ্গল থেকে সন্ত্রাসীদের নির্মূলের জন্য একটি অভিযানের সন্ধান দলের কমান্ডার ছিলেন। দলটি জঙ্গি আস্তানাগুলি শনাক্ত করেছিল তবে তাদের আস্তানা থেকে ১৫ মিটার দূরত্বে ভারী গুলি ছোঁড়ার মুখোমুখি হয়েছিল। তাঁর দলকে কভার সরবরাহের প্রয়োজনের বিষয়টি অনুভব করে সিং এই দিকে শারীরিকভাবে চার্জ করেছিলেন। তিনি গুলিবিদ্ধ হয়ে বেশ কয়েকটি আঘাত সহ্য করেছিলেন তবে গুলি চালানো শিরস্ত্রাণটি ছিঁড়ে ফেলে শহীদ হওয়ার আগে পর্যন্ত  তিনি এগিয়ে যেতে থাকেন। সিং এর কাজটি নিশ্চিত করেছিল যে সমস্ত সন্ত্রাসী নিহত হয়েছিল, তাদের অস্ত্র এবং গোলাবারুদ উদ্ধার হয়েছিল এবং তার দল বাঁচিয়েছিল।  তাঁর মহান সাহসিকতা প্রতি বছর ২৬ সেপ্টেম্বর তাঁর পরিবার পরিজন এবং "জলুরা সূর্য সমিতি" দ্বারা শহরে উদযাপিত হয়।

অশোক চক্র পুরস্কারপ্রাপ্ত 
তাঁর বীরত্বের জন্য, তিনি  ভারতের সর্বাধিক শান্তিকালীন সামরিক সম্মাননা পুরস্কার অশোক চক্রকে মরণোত্তর ভূষিত করেছিলেন।

উত্তরাধিকার 
গুরগাঁওয়ের আর্মি ওয়েলফেয়ার হাউজিং অর্গানাইজেশনের আবাসিক কলোনী সুুজ্জন বিহারের নামকরণ করা হয়েছে সুুজ্জন সিং এর নামে। ২০০৮ সালে, সুুজ্জন বিহার ওয়েলফেয়ার ম্যানেজমেন্ট সোসাইটি তাঁর ত্যাগের স্মরণে সিং এর একটি আবক্ষ মূর্তি স্থাপন করেছিল।

তথ্যসূত্র 

১৯৫৩-এ জন্ম
১৯৯৪-এ মৃত্যু
অশোক চক্র পদকপ্রাপ্ত
অশোকচক্র
সুমরা বিনতে জুন্দাব

সুমরা বিনতে জুন্দাব, সাফিয়া বিনতে জুনাইদিব নামেও পরিচিত, ছিলেন আবদুল মুত্তালি্বের  প্রথম স্ত্রী। তাই সম্পর্কে তিনি ইসলামের নবী মুহাম্মদ স. এর দাদী। সুমরা হাওয়াজিন গোত্রের লোক ছিলেন।

তার বাবা জুন্দাব (অথবা জুনাইদিন) ইবনে হুজাইর ইবনে যাব্বাব (অথবা রিয়াব) ইবনে হাবিব ইবনে সুয়া'আ ইবনে আমির ইবনে Sa'sa'a ইবনে মুয়াবিয়া ইবনে বকর ইবনে হাওয়াজিন বিন মনসুর ইবনে Ikrima ছিল হাওয়াজিন গোত্রের।

আবদুল মুত্তালিব তরুন বয়সে সুমরাকে বিয়ে করেন। তাদের ছেলে আল-হরিথ  বহু বছর ধরে আবদুল-মুত্তালিবের একমাত্র সন্তান ছিলেন।

তথ্যসূত্র 

মুহাম্মাদের পরিবার
জন্মের বছর অনুপস্থিত
বনু আমির
মৃত্যু সাল অজানা
৫ম শতাব্দীর আরব ব্যক্তি
মাসলামা ইবনে মুখাল্লাদ

মাসলামা ইবনে মুখাল্লাদ ইবনে আল সামিত আল-আনসারী ( ৬১৯ বা ৬২০ - ৯ এপ্রিল ৬৮২ ), আবু মা'ন বা সা'দ বা উমর এর কুনিয়াতের সাথে পরিচিত। তিনি রাসূলের অন্যতম সাহাবী ছিলেন  এবং মিশরে মুসলমানদের বিজয়ের দশক পরে সক্রিয় ছিলেন।

তিনি ৬১৬ অথবা ৬২০ সালে জন্মগ্রহণ করেছিলেন। তিনি মিশরে মুসলিমদের বিজয়ে অংশ নিয়েছিলেন। বিজয়ের পরে এবং তাঁর মৃত্যুর আগ পর্যন্ত তিনি মিশরে থেকে গেছেন।  তিনি তৃতীয় খলিফা উসমান ইবনে আফফানের অনুগামী ছিলেন এবং উসমানের হত্যার পরে মুহাম্মদের জামাতা আলীর উত্তরাধিকারে স্বীকৃতি দিতে অস্বীকার করেছিলেন।  ফলস্বরূপ তিনি মুয়াবিয়া ইবনে হুদায়জের নেতৃত্বে উসমানপন্থী দলের অন্যতম নেতা ছিলেন এবং ৬৫৭ সালে সিরিয়ার গভর্নর মুয়াবিয়া ইবনে আবী সুফিয়ানের পুনর্নির্বাচিত আদেশ না হওয়া পর্যন্ত গভর্নর মুহাম্মদ ইবনে আবু হুদায়ফার বিরুদ্ধে বিদ্রোহে অংশ নিয়েছিলেন। ।   ৬৫৮ সালে, মুয়াবিয়া ইবনে আবি সুফিয়ানের নেতৃত্বে আলী এবং সিরিয়া ভিত্তিক উমাইয়াদের মধ্যে বিরোধের বিষয়টি যখন প্রকাশ্য হয়ে ওঠে, তিনি আলি মোহাম্মদ ইবনে আবি বকরকে মিশরের গভর্নর হিসাবে নিয়োগের বিরোধিতা করেন এবং সম্ভবত তিনি সিরিয়ার আগ্রাসনে আমর ইবনে আল-আস এর অধীনে অংশ নিয়েছিলেন। যার ফলে সে বছরের গ্রীষ্মে ইবনে আবী বকরের পরাজয়, ধরা পড়া এবং ফাঁসি কার্যকর হয়েছিল।  

মাসলামা অনুগতভাবে আমর ইবনুল আস এর অধীনে কাজ করতেন, যিনি জানুয়ারী ৬৬৪ সালে তাঁর মৃত্যুএ পর্যন্ত মিশরের গভর্নর ছিলেন। তার দুই উত্তরসূরী  উতবা ইবনে আবী সুফিয়ান এবং উকবা ইবনে আমির এর পাশে ছিলেন না। অবশেষে, ৬৬৭/৮ সালে, মাসলামা নিজেই খলিফা মুয়াবিয়া ইবনে আবি সুফিয়ানকে আবেদন করেছিলেন এবং মিশরের গভর্নর নিযুক্ত হন। আল-তাবারির মত অনুসারে তিনি ৬৭০ অবধি এই পদে অধিষ্ঠিত ছিলেন। যদিও অন্যান্য সূত্রে বলা হয় যে, তিনি এপ্রিল ৬৮২-এ মৃত্যুর আগে অব্যাহতভাবে দেশ পরিচালনা করেছিলেন।তিনি বাইজেন্টাইন সাম্রাজ্যের বিরুদ্ধে যুদ্ধে সক্রিয় ছিলেন। তাদের বিরুদ্ধে  নিয়মিত অভিযান প্রেরণ করতেন। তিনি ফুস্তাতে অবস্থিত আমর ইবনুল আস মসজিদ পূনঃর্নিমান করেন। তিনি এতে মিনার স্থাপন করেন। অন্যথায় তার শাসনকালে মনে হয় এককভাবে ঘরোয়া প্রশান্তি ছিল।   কিছু সূত্র দাবি করেছে যে, মাসলামা ইফরিকিয়া এবং সাধারণভাবে মাগরেব মুসলিম অভিযান প্রেরণ করেছিলেন।

মাসলামা শেষ অবধি উমাইয়াদের দৃঢ় অনুসারী ছিলেন এবং ৬৮০ সালে মুয়াবিয়া মারা গেলে তিনি তত্ক্ষণাত্ তাঁর পুত্র ইয়াজিদকে তাঁর উত্তরসূরি হিসাবে স্বীকৃতি দেন; এমনকি তিনি আপত্তি জানানোর কারণে আমর ইবনে আস-এর পুত্র আবদাল্লাহকে, সাহাবী ও সম্মানিত হাদীস বর্ণনাকারী, হত্যার হুমকি দিয়েছিলেন।

তথ্যসূত্র

উৎস 

      
      

মিশরের উমাইয়া গভর্নর
পুরুষ সাহাবা
আরব-বাইজেন্টাইন যুদ্ধের আরব ব্যক্তি
৬৮২-এ মৃত্যু
৭ম শতাব্দীতে জন্ম
আনসার
সাহাবা
হরিশনগর রেলওয়ে স্টেশন

হরিশনগর রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল হল্ট স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।

ইতিহাস
১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)-কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। হরিশনগর হল্ট সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।

তথ্যসূত্র

নদিয়া জেলার রেলওয়ে স্টেশন
শিয়ালদহ রেল বিভাগ
১৮৬২-এ চালু রেলওয়ে স্টেশন
কলকাতা শহরতলি রেল স্টেশন
১৮৬২-এ ভারতে চালু রেলওয়ে স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
তুংখঙিয়া

তুংখঙিয়া  বা তিংখঙিয়া ফৈদ ছিল আহোম রাজবংশের একটি শাখা। এই বংশের চাওফা ১৬৮১ সাল থেকে আরম্ভ করে নবম শতকের প্রারম্ভ পর্যন্ত  আহোম রাজ্যে শাসন করেছিলেন। তিংখং স্থানটি থেকে তুংখঙিয়া শব্দটি সৃষ্টি হয়েছে বলে জানা যায় ।

আরও দেখুন
 আহোম রাজবংশ

টীকা

তথ্যসূত্র 
 

আহোম রাজ্য
১৯শ শতাব্দীতে ভারত
১৮শ শতাব্দীতে ভারত
১৬৮০-এর দশকে ভারতে প্রতিষ্ঠিত
এলিজাবেথ লেইল

এলিজাবেথ ডিন লেইল (জন্ম ২৫শে মার্চ,১৯৯২)  একজন মার্কিন অভিনেত্রী। সুপার ন্যাচারাল হরর টেলিভিশন সিরিজ ডেড অভ সামারে অ্যামি হিউজ, সাইকোলজিক্যাল থ্রিলার টেলিভিশন সিরিজ ইউতে গুয়েনেভার বেক চরিত্রে অভিনয়ের সুবাদে তিনি সুপরিচিত। এছাড়াও তিনি অ্যাডভেঞ্চার ফ্যান্টাসি ঘরানার ওয়ান্স আপন এ টাইম নামের টেলিভিশন সিরিজের চতুর্থ মৌসুমে অ্যানা চরিত্রে অভিনয় করেছেন।

ব্যক্তিগত জীবন 
লেইল টেক্সাসের উইলিয়ামসন কাউন্টিতে লিউরেন এবং ডিন ফ্রাঙ্কলিন লেইল এর ঘরে জন্মগ্রহণ করেন।তার একজন বড়বোন রয়েছে। নর্থ ক্যারোলিনার অ্যাশেবোরোতে লেইল বেড়ে উঠেছেন। ২০১০ সালে অ্যাশেবোরো হাই স্কুল থেকে শিক্ষাগ্রহণ শেষে তিনি ইউনিভার্সিটি অভ নর্থ ক্যারোলিনা স্কুল অভ দ্য আর্টসে ভর্তি হোন। এখান থেকে ২০১৪ এর মে মাসে স্নাতক সম্পন্ন করেন।

কর্মজীবন 
লেইল স্টুডেন্ট ফিল্ম প্রডাকশনের অধীনে বেশিরভাগ কাজ করেছেন; যেমন: মডেল অ্যারোপ্লেন  উইথআউট । বিশ্ববিদ্যালয় থেকে স্নাতক সম্পন্ন করার পরপরই মঞ্চাভিনয়ের জন্য নিউ ইয়র্কে চলে আসেন। এবিসি'র ওয়ান্স আপন আ টাইমের  জন্য অডিশন দিলে তিনি সিরিজটির চতুর্থ মৌসুমে অ্যানা চরিত্রে অভিনয়ের সুযোগ পান। ফ্রিফর্মের হরর সিরিজ  ফ্রিডমে তিনি অভিনয় করেন, এখানে তাকে দেখা যায় ক্যাম্প কাউন্সিলর অ্যামি'র ভূমিকায় । ২৭ জুলাই, ২০১৭ সালে নেটফ্লিক্স/লাইফটাইম টেলিভিশন সিরিজ ইউতে প্রধান চরিত্রে জন্য নির্বাচিত করা হয়, তার বিপরীতে অভিনয় করেন পেন ব্যাজলি ও শ্যায় মিচেল। চরিত্রটির জন্য ৪৫তম স্যাটার্ন পুরস্কারে 'স্ট্রিমিং উপস্থাপনে সেরা অভিনেত্রী' বিভাগে মনোনীত হোন । ইউয়ের দ্বিতীয় মৌসুমে গুয়েনেভার বেক হিসেবে তার সাময়িক উপস্থিতি দেখা যাবে বলে ২০১৯ এর অক্টোবরে এক সাক্ষাৎকারে নিশ্চিত করেন।

লেইল ২০১৯ সালে হরর ছবি কাউন্টডাউনে প্রধান চরিত্রে অভিনয় করেন।

পুরস্কার ও মনোনয়ন

তথ্যসূত্র 

১৯৯২-এ জন্ম
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
নর্থ ক্যারোলাইনার অভিনেত্রী
জীবিত ব্যক্তি